Hopp-Sjøen: - Det er en drøm
For annen dag på rad tronet Sjøen på toppen av seierspallen i japanske Hakuba. Søndagens triumf var den mest overlegne. Bækkelaget-hopperen vant med hele 14,3 poengs margin.Født: 24. desember 1995 Klubb: Bækkelaget SK Treningsgruppe: Kollenhopp Meritter: Gull i Junior-VM i 2012, lag. Aktuell: Leder Sommer Grand Prix når fire renn gjenstår. Sjøen gjorde to hopp på 129 og 134,5 meter i OL-bakken fra 1998. - Det er en drøm som har gått i oppfyllelse. Hoppene mine har vært gode gjennom hele sommeren, og det betyr mye for meg å konkurrere på dette nivået. Jeg er veldig fornøyd, sa Sjøen til arrangøren FIS etter seieren. NRKs hoppekspert og tidigere OL-mester, Espen Bredesen, sa til VG etter seieren lørdag, at Sjøen er en vinnertype.Daniel-André Tande ble nummer to, dermed tok Norge sin annen dobbeltseier i årets Sommer Grand Prix. Andreas Stjernen vant foran Sjøen i franske Courchevel for litt over en uke siden. Tande gjorde karrierebeste i hoppturneringen med to svev på 129 og 135 meter. Han fikk 249,2 poeng mot Sjøens 263,5. - Jeg er selvfølgelig fornøyd. Det gikk ikke så bra på trening, så det er fantastisk å oppnå så gode resultater i konkurranse. Mitt siste hopp var utrolig, sa Tande.Slovenske Jernej Damjan, som ble nummer to lørdag, måtte ta til takke med tredjeplassen under siste dag i Hakuba. To strake seirer har gitt Sjøen et solid forsprang i sammendraget i Sommer Grand Prix. Etter fem av ni renn leder han med 95 poeng på toerne Tande og Damjan. Neste renn går i kashaktanske Almaty 20. september. Sommer Grnad Prix avsluttes i tyske Klingenthal 4. oktober. (NTB) VG har forsøkt å komme i kontakt med Sjøen i Japan søndag formiddag.
Phillip Sjøen (18) var helt suveren i OL-hoppbakken i Japan. Han vant med 14,3 poeng.